***Ενημερωτική εκδήλωση για τη βελτίωση της Ογκολογικής Φροντίδας
και Αποκατάστασης***

*Διοργάνωση: Σύλλογος Ασθενών με Νεοπλασία, Φίλων και Οικογενειών Β.Δ. Ελλάδας «Είμαστε Μαζί!» Ιωαννίνων – Ογκολογική Κλινική*

***Σάββατο 12 Οκτωβρίου 2019, Ώρες 18:00 – 21:00***

***Aίθουσα Εταιρείας Ηπειρωτικών Μελετών (Παρασκευοπούλου 4, Ιωάννινα 452 21)***

O Σύλλογος Ασθενών με Νεοπλασία, Φίλων και Οικογενειών Β.Δ. Ελλάδας «Είμαστε Μαζί!» υπό την αιγίδα της **Ογκολογικής Κλινικής του Πανεπιστημίου Ιωαννίνων** διοργανώνει εσπερίδα ανοιχτή στο κοινό, **στις 12 Οκτωβρίου 2019**, στα Ιωάννινα, **στην αίθουσα διαλέξεων της Εταιρείας Ηπειρωτικών Μελετών από 6.00μ.μ. μέχρι 9.00μ.μ., με θέμα «*Ενημερωτική εκδήλωση για τη βελτίωση της Ογκολογικής Φροντίδας
και Αποκατάστασης».***

Η εκδήλωση είναι μια ευκαιρία για ενημέρωση για την έναρξη λειτουργίας της πλατφόρμας διαλόγου **All.CanGreece**, τους σκοπούς της, τις δράσεις αλλά και για το πως η τοπική κοινωνία της Β.Δ Ελλάδας μπορεί να συμμετάσχει στην πλατφόρμα και στο δημόσιο διάλογο αλλά και να κάνει συγκεκριμένες προτάσεις για τη βελτίωση της ογκολογικής περίθαλψης στην περιοχή.

Η **All.Can** είναι μια διεθνής πλατφόρμα διαλόγου που δημιουργήθηκε για να βελτιώσει την ογκολογική περίθαλψη, φροντίδα και αποκατάσταση, εστιάζοντας σε όσα οι ίδιοι ασθενείς θεωρούν σημαντικά για την θεραπεία και την αποκατάστασή τους.